**MUNICIPIUL SATU MARE**

**Aparatul de specialitate al Primarului**

**Direcția Patrimoniu**

**Serviciul Patrimoniu, Concesionări, Închirieri**

**Nr. 31551/15.05.2025**

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Patrimoniu prin Serviciul Patrimoniu, Concesionări, Închirieri, formulează următorul:

  **RAPORT DE SPECIALITATE**

la proiectul de hotărâre privind darea în folosință gratuită către Agenția Națională Pentru Mediu și Arii Protejate, a unor terenuri situate în municipiul Satu Mare

 Prin Hotărârea Consiliului Local Satu Mare nr. 111/24.04.2025 s-a aprobat darea în folosință gratuită către Agenția Națională Pentru Mediu și Arii Protejate, a unor terenuri situate în municipiul Satu Mare.

 Agenția Națională Pentru Mediu și Arii Protejate prin adresa nr. 5332/08.05.2025 înregistrată la Primăria Municipiului Satu Mare sub nr. 29422/08.05.2025 solicită corectarea hotărârii menționate la primul alineat al prezentei în sensul că pe terenurile solicitate se vor amplasa 3 stații automate de monitorizare a zgomotului ambiant și o stație de monitorizare a radioactivității mediului ce se vor realiza în cadrul investiției realizată prin proiectul *,,Echipamente de monitorizare a calității aerului, radioactivității și zgomotului pentru Agenția Națională pentru Protecția Mediului ,,* finanțat prin PNRR.

 Astfel se impune abrogarea Hotărârii Consiliului Local al municipiului Satu Mare nr. 111/24.04.2025 și adoptarea unei noi hotărâri prin care suprafețele de teren vor fi date in folosință gratuită după cum urmează:

 -suprafața de 13 mp, din terenul înscris în CF nr. 163284 Satu Mare, nr. cadastral 163284, situat în municipiul Satu Mare, str. Mihai Eminescu nr. 5 (Colegiul Național M. Eminescu), în vederea amplasării unei **stații de monitorizare a radioactivității mediului** și suprafața de 13 mp din imobilul teren înscris în CF nr. 188651 Satu Mare cu nr. cadastral 188651, situat în municipiul Satu Mare, Zona de Agrement Pădurea Noroieni, suprafața de 13 mp din imobilul teren înscris în CF nr. 171843 Satu Mare, nr. cadastral 171843, situat în municipiul Satu Mare, B-dul Traian nr.18 (Grădina Romei) și suprafața de 13 mp din imobilul teren înscris în CF nr. 180560 Satu Mare, nr. cadastral 180560, situat în municipiul Satu Mare, Zona Cubic, în vederea amplasării a **3 stații automate de monitorizare a zgomotului ambiant**.

 Față de cele expuse mai sus, raportat și la prevederile art. 129 alin. (2) lit. c) din OUG nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuţii în administrarea domeniului public și privat al municipiului, înaintăm prezentul proiect de hotărâre consiliului local cu propunere de aprobare.

 **Șef Serviciu Director executiv**

 Faur Mihaela Ghiarfaș Adelin-Cristian

Faur Mihaela/2ex